Foto: Google Images Rossiya bosh vaziri Dmitriy Medvedev Turkiyadan ayrim mahsulotlarni yetkazib berishga doir cheklovlarni bekor qilish to‘g‘risidagi qarorni imzoladi. Hujjat Rossiya Vazirlar mahkamasi saytida e’lon qilingan. «Hukumatning 2015 yil 30 noyabrdagi 1296-sonli qarori bilan Turkiya respublikasida ishlab chiqarilgan va 2016 yil 1 yanvaridan Rossiyaga olib kerilishi taqiqlangan qishloq xo‘jaligi mahsulotlari, xom ashyo va oziq-ovqatlar ro‘yxati tasdiqlangan edi», — deyiladi hujjatda. Ta’kidlanishicha, mazkur qaror bilan parranda va kurkalarning muzlatilgan go‘shtlari, ulardan ishlab chiqarilgan submahsulotlar, muzlatilgan bodring va kornishonlar, sarxil olma, nok, uzum, yertut va qulupnaylarni olib kirishga ruxsat beriladi.